Ing wengi grand final pamilihan, Qory ngetokaké pratélan sing micu kontroversi nalika njawab pitakonan saka pranata cara Charles Bonar Sirait ngenani tampil béda tanpa jilbab kaya lumrahé kontèstan-kontèstan asal Acèh sadurungé. Qory mratélakaké wis nampa idin saka Pamaréntah Provinsi Acèh kanggo bab iku. Pratélan mau banjur ditafsiraké déning sapérangan masarakat yèn Qory wis nyopot jilbabé amarga mèlu pamilihan Putri Indonésia 2009, saéngga micu kontroversi ngenani kepantesané. Sajeroning konferènsi pers sawisé acara, Qory njawab pitakonan wartawan lan mratélakaké yèn Qory pancèn sadurungé ora nganggo jilbab ing saben dinané.